| Nichita Stănescu 


= Poezia este dimensiunea cea mai curată pe care 
orice fiinţă umană o are. 

= A vorbi despre limba în care gândeşti este ca o 
sărbătoare. Limba română este patria mea. 
De aceea, pentru mine, muntele munte se numeşte, 
de aceea, pentru mine, iarba iarbă se spune, de 
aceea, pentru mine, izvorul izvorăşte, de aceea, 
pentru mine, viaţa se trăieşte. 


| Nichita Stănescu 


Eu nu prea cred că există poeţi, cred că există poezie. 


Poezia poetului stirneste poezia intima a fiecaruia. 


Un poet este cu atit mai maret cu cit cei care-l citesc nu 
pe el il descopera, ci pe ei insisi. 


| Nichita Stănescu 


Autoportret 


Eu nu sunt altceva decât 
o pată de sânge 
care vorbeşte. 


Nichita Stănescu 


Lecţia despre cub 


Se ia o bucată de piatră, 

se ciopleşte cu o daltă de sânge, 

se lustruieşte cu ochiul lui Homer, 

se răzuieşte cu raze 

până cubul iese perfect. 

După aceea se sărută de numărate ori cubul 
cu gura ta, cu gura altora 

şi mai ales cu gura infantei. 

După aceea se ia un ciocan 

şi brusc se fărâmă un colţ de-al cubului. 
Toţi, dar absolut toţi zice-vor: 

- Ce cub perfect ar fi fost acesta 

de n-ar fi avut un colţ sfărâmat! 


Nichita Stănescu 


Lecţia despre cerc 


Se desenează pe nisip un cerc 

după care se taie în două, 

cu acelaşi băț de alun se taie în două. 
După aceea se cade în genunchi, 

după aceea se cade în brânci. 

După aceea se izbeşte cu fruntea nisipul 
ŞI | se cere iertare. 

Atât. 


| Nichita Stănescu 


Nod 23 


= Mi-am furat trupul de copil, 
L-am înfâşat 
Şi l-am pus într-un coş împletit, - 
Şi l-am azvâriit în fluviu 
să se ducă şi să moară în deltă. 
= Nenorocitul, tristul şi tragicul de pescar milos 
mi-a venit cu el în braţe 
tocmai acum! 


| Nichita Stănescu 


Eminescu 


Atâta să nu uitaţi: 

că el a fost un om viu, 

VIU, 

pipăibil cu mâna. 

Atâta să nu uitaţi 

că el a băut cu gura lui, - 
că avea piele 

îmbrăcată în ştofă. 

m Atât să nu uitati, - 

că ar fi putut să stea 

la masă cu noi, 

la masa cinei celei de taină 
Atât să uitaţi! Numai atât, - 
că El a trăit, 

înaintea noastră... 

Numai atât, 


în genunchi vă rog, să uitati! 


| Nichita Stănescu 


Poveste sentimentală 


Pe urmă ne vedeam din ce în ce mai des. 
Eu stăteam la o margine-a orei, 

tu - la cealaltă, 

ca două toarte de amforă. 

Numai cuvintele zburau intre noi, 
înainte şi înapoi. 

Vârtejul lor putea fi aproape zărit, 

ŞI deodată, 

îmi lăsam un genunchi, 

iar cotul mi-infigeam în pământ, 

numai ca să privesc iarba-nclinată 

de caderea vreunui cuvânt, 

ca pe sub laba unui leu alergând. 
Cuvintele se roteau, se roteau între noi, 
înainte şi înapoi, 

şi cu cât te iubeam mai mult, cu atât 
repetau, într-un vârtej aproape văzut, 
structura materiei, de la-nceput. 


Nichita Stănescu 


Cândva mi-am dorit un castel 
Clădit pe o aripă de porumbel. 
Astăzi îmi doresc o peşteră 
Săpată în gură de guşteră 
Mâine îmi voi dura un mormânt 
În fostul ce sunt. 


